**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas** – UAB „Ignitis grupės paslaugų centras“
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.
   4. **Prekės** – Programinės įrangos GitLab Ultimate naudotojų licencijų (Self‑Managed) nuoma.
   5. **Užsakymas** – Sutarties pagrindu Tiekėjui tekstiniu pranešimu, elektroniniu paštu ir / ar per Pirkėjo nurodytą informacinę sistemą teikiamas rašytinis dokumentas, kuriame nurodomi Prekių kiekiai ir terminas.
   6. **Susijusios prekės** – tai prekės, kurios nėra nurodytos Techninės specifikacijos Lentelėje Nr.1, tačiau priklauso tai pačiai prekių grupei (t. y. GitLab Ultimate naudotojo licencija (Self-Managed) nuoma) ir užsakomos trumpesniam nei vienerių metų terminui.
2. **PIRKIMO OBJEKTAS**

* 1. Programinės įrangos GitLab Ultimate naudotojų licencijų (Self‑Managed) nuoma.

1. **PIRKIMO OBJEKTO APIMTYS**
   1. Prekių kiekiai pateikiami žemiau esančioje Lentelėje Nr. 1:

**Lentelė Nr. 1**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Mato vnt.** | **Preliminarus kiekis, vnt.\*** | **Preliminarus nuomos terminas, metais** |
| 1. | Programinės įrangos GitLab Ultimate naudotojo licencijos (Self-Managed) metinė nuoma | Licencija | 300 | 3 |

\* *Nurodytas preliminarus Prekių kiekis. Sutarties galiojimo laikotarpiu Pirkėjas turi teisę koreguoti perkamų Prekių kiekį, neviršijant Sutartyje nurodytos maksimalios Sutarties kainos. Pirkėjas neįsipareigoja išpirkti viso Prekių kiekio ar bet kokios jų dalies.*

* 1. Esant poreikiui, Pirkėjas gali įsigyti Programinės įrangos licencijų nuomą trumpesniam kaip vienerių metų laikotarpiui, t. y. įsigyti Susijusių Prekių, neviršijant 10 procentų pradinės Sutarties vertės. Susijusių Prekių pirkimui taikomos visos Prekių pirkimui šioje Techninėje specifikacijoje ir Sutartyje nustatytos sąlygos (garantijos, trūkumų šalinimo, apmokėjimo ir t.t.).

1. **SUTARTINIŲ ĮSIPAREIGOJIMŲ VYKDYMO VIETA**
   1. Prekės turės būti pristatomos: nuotoliniu būdu.
2. **REIKALAVIMAI PIRKIMO OBJEKTUI**
   1. Pirkėjas neįsipareigoja įsigyti viso licencijų kiekio iš karto, tačiau Sutarties pradžioje Pirkėjas užsakys 200 licencijų.
   2. Viena licencija apima vieną programinės įrangos naudotoją (Pirkėjo darbuotoją), turintį prieigą prie GitLab Ultimate funkcijų.
   3. Programinės įrangos prenumeratos laikotarpiu Tiekėjas turi užtikrinti:
      1. galimybę gauti programinės įrangos klaidų pataisymus, taip pat naujesnes programinės įrangos versijas ir pan.;
      2. prieigą prie gamintojo internetiniame puslapyje esančių techninių resursų, tarp jų ir programinės įrangos bibliotekos;
      3. galimybę Pirkėjui naudotojo vardu ir slaptažodžiu prisijungti prie gamintojo techninio aptarnavimo interneto svetainės, kurioje būtų galima savarankiškai pateikti užklausą (neribojant jų skaičiaus), stebėti užklausos sprendimo būseną bei naudotis kitais šios svetainės teikiamais resursais. Prisijungimo duomenys turi būti pateikti per 4 (keturias) darbo dienas nuo Sutarties pasirašymo dienos Sutartyje nurodytu elektroniniu paštu.
   4. **Tiekėjas turi būti oficialus siūlomos Programinės įrangos licencijų gamintojo įgaliotas atstovas (jei Tiekėjas pats nėra gamintojas) ir turėti teisę teikti siūlomos Programinės įrangos nuomą. Pirkėjui pareikalavus, Tiekėjas privalo pateikti tai pagrindžiančius dokumentus.**
3. **PREKIŲ PRISTATYMO TVARKA IR TERMINAI** 
   1. Prekių aktyvavimo kodai turi būti perduodami ne vėliau kaip per 5 (*penkias*) darbo dienas nuo Užsakymo pateikimo Tiekėjui dienos.
   2. Tiekėjas turės pristatyti Prekes Techninės specifikacijos 4 skyriuje nurodytu būdu.
4. **KOKYBĖ IR TRŪKUMŲ ŠALINIMAS**
   1. Prekių perdavimo – priėmimo metu pastebėtiems trūkumams (pvz., išduoti ne tie, ar neveikiantys aktyvavimo raktai / kodai, pateiktos ne tos licencijos ir pan.) šalinti nustatomas Tiekėjo pasiūlyme ir Sutartyje nurodytas terminas, kuris pradedamas skaičiuoti nuo Pirkėjo pranešimo apie kokybiškas ir turinčias trūkumų Prekes.
   2. Tiekėjas patvirtina, kad parduodamos Prekės yra tinkamos naudoti pagal jų tikslinę paskirtį, kad nėra paslėptų Prekių trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas.
5. **APMOKĖJIMO SĄLYGOS**
   1. Pirkėjas sumoka Tiekėjui iš anksto už vienerių metų Prekių nuomą per 30 (trisdešimt) kalendorinių dienų nuo Sąskaitos gavimo dienos.